बिथां बरठाकुरा फोरमायबावदों दि, भारत उदांस्रि जानायनि उनाव दिनैसिम रावबो गिबि मन्थ्रिखौ ढेकियाजुलि बियाबाव लोबोनो हायाखैमोन। नाथाय ढेकियाजुलि बियाबनि एम.एल.ए.अशक सिंघालनि नाजानायाव गिबि मन्थ्रि नरेन्द्र मदिआ ढेकियाजुलि हालामआव सिगांसिन दावबायफैबाय। लोगोसे फैबाय थानाय बिधान सभा बिसाइख’थियाव तेजपुर बियाबाव बि.जे.पि. दोलोनिफ्राय बिजाथि होनानै बिसायख’थि गेलेगोना रोखा होननानैबो बुंथिदों। बे समाव तेजपुर बियाबाव बि.जे.पि. दोलोआ गासै सा 3542 मावथि सोद्रोमाफोर दं आरो बिथांमोना दासान्दि दोलोनि थाखाय हर-सान खामानि मावगासिनो दं होननानैबो बुंथिबावदों। जायनि थाखाय फैबाय थानाय आसामनि बिधान सभा बिसायखथियाव बि.जे.पि. दोलोआ 100+ मोनगोन होनना फोरमायो।